《重过封氏园饮矮松下偕查夏重钱絅庵顾侠君作》
清代·缪沅

婆娑偃盖一抔前，阅尽沧桑五百年。谡谡涛声凉欲雨，茸茸针百密无天。

金仙换劫长如此，铜狄看人亦可怜。贞白先生竟归去，得间长挂杖头钱。

作者简介：（1672—1730）江苏泰州人，字湘芷，一作湘沚，又字澧南。康熙四十八年进士，授编修，官至刑部左侍郎。工诗，少时与宝应王式丹等号江左十五子。有《馀园诗钞》。